Document ID: 31989R3471

Komisijas Regula (EEK) Nr. 3471/89
(1989. gada 17. novembris)
par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 3469/89 [2], it īpaši tās 9. pantu,
tā kā, lai nodrošinātu vienotu minētajai regulai pievienotās kombinētās nomenklatūras piemērošanu, jānosaka pasākumi attiecībā uz šīs regulas pielikumā minēto preču klasifikāciju;
tā kā Regulā (EEK) Nr. 2658/87 noteiktas vispārīgas normas kombinētās nomenklatūras interpretācijai un šīs normas attiecas arī uz jebkuru citu nomenklatūru, kas pilnīgi vai daļēji balstīta tajā vai tai pievieno papildu apakšnodaļas, un ir izveidota ar īpašiem Kopienas noteikumiem, kuru mērķis ir piemērot tarifu vai citus pasākumus, kas saistīti ar preču tirdzniecību;
tā kā saskaņā ar minētajām vispārīgajām normām šai regulai pievienotās tabulas 1. ailē aprakstītās preces jāklasificē pēc atbilstošajiem KN kodiem, kas norādīti 2. ailē, balstoties uz pamatojumu, kas izklāstīts 3. ailē;
tā kā šajā regulā paredzētie pasākumi atbilst Nomenklatūras komitejas viedoklim,
IR PIEŅĒMUSI ŠO REGULU.
1. pants
Pievienotās tabulas 1. ailē aprakstītās preces turpmāk klasificējamas kombinētajā nomenklatūrā ar atbilstošiem KN kodiem, kas norādīti minētās tabulas 2. ailē.
2. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 17. novembrī

Labels: 3
1